ai4bharat/Pralekha huggingface dataset:
پیٹرولیم اور قدرتی گیس کی وزارت
ایچ پی سی ایل نے ای27 ایندھن اور ایتھنول ملے ہوئے ڈیزل ایندھن سے متعلق کامیاب پائلٹ مطالعہ شروع کیا
سن 2025 تک ہندوستان میں ایتھنول ملاوٹ کے لیے روڈ میپ کو فروغ
ایچ پی سی ایل ایک سرسبز اور زیادہ پائیدار مستقبل کے آغاز کے لیے تیار ہے
ہندوستان پٹرولیم کارپوریشن لمیٹڈ  نے ای27 ایندھن اور ایتھنول بلینڈڈ ڈیزل ایندھن کا استعمال کرنے والی گاڑیوں کے بارے میں کامیاب پائلٹ اسٹڈی شروع کی ہے۔ ایم او پی اینڈ این جی کے زیراہتمام، ایچ پی سی ایل، ہندوستان کی پہلی آئل مارکیٹنگ کمپنی بن گئی ہے جس نے ’’2025 تک ہندوستان میں ایتھنول بلینڈنگ کے روڈ میپ‘‘ کے مطابق اس طرح کا ایک جامع تحقیقی پروگرام شروع کیا ہے، جس کا مقصد پٹرول میں ایتھنول بلینڈنگ کو اپنانے کو فروغ دینا ہے۔
ایک سبز اور زیادہ پائیدار مستقبل کے آغاز کے لیے ڈیزائن کیا گیا روڈ میپ، اپریل 2023 تک 20فیصدایتھنول بلینڈڈ گیسولین  حاصل کرنے اور اپریل 2025 تک اس کی وسیع دستیابی کو یقینی بنانے کے لیے، مرحلہ وار رول آؤٹ پلان کا خاکہ پیش کرتا ہے۔ یہ ای20 کے تعارف پر مزید زور دیتا ہے۔ کمپلائنٹ اور ای10 انجن سے چلنے والی گاڑیاں، اپریل 2023 سے شروع ہوں گی، اس کے بعد اپریل 2025 سے ای20 ٹیونڈ انجن والی گاڑیوں کی تیاری ہوگی۔
بایو ایندھن پر جامع تحقیق کرنے کے لیے دیوناگونتھی، بنگلورو میں ایچ پی سی ایل کے جدید ترین تحقیق و ترقی کے مرکز میں سرشار کوششیں جاری ہیں۔ مرکز کی ماہر ٹیم، انجن ریسرچ لیبارٹری میں ٹیسٹ گاڑیوں کے مختلف زمروں پر 10فیصدسے لے کر 27فیصد تک ایتھنول-گیسولین کے مختلف مرکبات کے ساتھ ساتھ ایتھنول-ڈیزل کے مختلف مرکبات کے اثرات اور کارکردگی کا جائزہ لے رہی ہے۔
ای27 کے ساتھ ایندھن سے چلنے والی گاڑیوں پر کیے گئے ابتدائی مطالعات نے، روایتی پیٹرول کے مقابلے سی او اور ٹی ایچ سی جیسے اخراج میں قابل ذکر کمی ظاہر کی ہے۔ پائلٹ لانچ کے ایک حصے کے طور پر، ایچ پی سی ایل مسافر کاروں پر ایتھنول-ڈیزل ٹرائلز کا بھی جائزہ لے گا، جس کا مقصد ابتدائی طور پر 20000 کلومیٹر کا ہدفی مائلیج حاصل کرنا ہے۔
ای27 ایندھن کا پائلٹ مطالعہ، توسیع شدہ مائلیج کے ذریعے انجنوں اور گاڑیوں میں اس کی کارکردگی اور اخراج کا جائزہ لینے پر توجہ مرکوز کرے گا۔ اس مرحلے کے لیے دو پہیہ گاڑیوں کے لیے 10000 کلومیٹر اور ای27 ایندھن استعمال کرنے والی مسافر کاروں کے لیے 20000 کلومیٹر تک مائلیج حاصل کرنے کا منصوبہ بنایا گیا ہے۔ ایتھنول ٹرائلز، آئی ایس 1460:2017 ایندھن کی وضاحتوں کے مطابق، بائیو ڈیزل-ڈیزل کے ساتھ ملا کر بھی کیے جائیں گے۔
آگےپیشرفت کرتے ہوئے، ایتھنول ملاوٹ کے پروگرام میں ہندوستان کا اگلا سنگ میل ای20 ایندھن سے آگے 27فیصد ایتھنول ملاوٹ کو حاصل کر رہا ہے۔ جاری ٹرائلز کی کامیابی اور ای27 ایندھن کی کامیابی کے ساتھ، ہندوستان ایتھنول ملاوٹ کے پروگرام میں عالمی پلیٹ فارم پر فخر کے ساتھ برازیل کے ساتھ شانہ بشانہ کھڑا ہوگا۔
ایچ پی سی ایل نے کامیابی کے ساتھ 6 فروری 2023 کو پورے ملک میں 23 ریٹیل آؤٹ لیٹس  پر ای20 ایندھن کا آغاز کیا۔ ای-20 آر اوز کی موجودہ تعداد 350 ہے، جو ملک کی 21 ریاستوں میں پھیلی ہوئی ہے۔ کمپنی پہلے ہی تقریباً 3000 ایم ٹی گرین ہاؤس گیس کے اخراج کو کم کر چکی ہے۔ یہ اندازہ لگایا گیا ہے کہ 2025 تک، ای20 ایندھن کا استعمال 200 لاکھ ایم سے زائد جی ایچ جی کے اخراج کو کم کرنے میں معاون ہوگا۔
امور صارفین، خوراک اور عوامی تقسیم کی وزارت
خریف مارکٹنگ سیزن 21-2020 کے دوران ایم ایس پی کی کارروائیاں
کے ایم ایس خرید کے عمل کے تحت 61306.82 کروڑ کے ایم ایس پی کی دھان کی خرید کی گئی ہے جس سے تقریباً 30.84 لاکھ دھان کے کسانوں کو فائدہ ہوا ہے
نئی دہلی، 03 دسمبر 2020 : موجودہ خریف مارکٹنگ سیزن  21-2020کے دوران سرکار نے اپنی موجودہ کم از کم امدادی قیمت  کی اسکیموں کے تحت کسانوں پر ایم ایس پی پر خریف 21-2020 فصلوں کی خرید جاری رکھی ہے۔
خریف 21-2020 کے لئے دھان کی خرید پنجاب، ہریانہ ، اترپردیش، تلنگانہ ، اتراکھنڈ، تمل ناڈو ، چنڈی گڑھ ، جموں وکشمیر ،کیرالہ ، گجرات ، آندھراپردیش ، اڈیشہ ،مدھیہ پردیش اور مہاراشٹر جیسی ریاستوں اور مرکز کے زیرانتظام علاقوں میں حسب معمول جاری ہے ۔ پچھلے سال کے 271.57 لاکھ میٹرک ٹن کے مقابلے اس سال 2 دسمبر 2020 تک 324.71 لاکھ میٹرک ٹن سے زیادہ دھان کی خرید کی جاچکی ہے اور اس طرح پچھلے سال کے مقابلے دھان کی خرید میں 19.56 فیصد سے زیادہ کا اضافہ درج کیا گیا ہے۔ کل 324.71 لاکھ میٹرک ٹن کی خرید میں سے اکیلے پنجاب نے 202.77 لاکھ میٹرک ٹن کا تعاون دیا ہے جو کل خرید کا 62.44 فیصد ہے۔
کل 61306.82 کروڑ روپئے کے ایم ایس پی کے ساتھ فی الحال جاری کے ایم ایس خرید کے عمل سے تقریباً 30.84 لاکھ کسانوں کو فائدہ ہوچکا ہے۔
اس کے علاوہ ریاستوں سے تجویز کی بنیاد پر خریف مارکٹنگ سیزن 2020 کے لئے تمل ناڈو ، کرناٹک، مہاراشٹر، تلنگانہ، گجرات ، ہریانہ ، اترپردیش، اڈیشہ، راجستھان اور آندھراپردیش سے قیمت کی امدادی اسکیم  کے تحت 45.24 لاکھ میٹرک ٹن دال اور تلہن کی خرید کے لئے منظوری دی گئی تھی۔ اس کےعلاوہ آندھراپردیش ، کرناٹک ، تمل ناڈو اور کیرالہ کے لئے کھوپرے  کی 1.23 لاکھ میٹرک ٹن کی خرید کو بھی منظوری دی گئی۔پی ایس ایس کے تحت دیگر ریاستوں / مرکز کے زیر انتظام علاقوں سے خرید کی تجاویز کی موصولی پر دال، تلہن اور کھوپرے کے لئے بھی منظوری دی جائے گی تاکہ نوٹیفائیڈ فصل کی مدت کے دوران بازار کی قیمت ایم ایس پی سے کم ہونے کی حالت میں سال 21-2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید ، ریاست کی طرف سے مقررہ خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں / مرکز کے زیر انتظام علاقوں میں براہ راست رجسٹرڈ کسانوں سے کی جاسکے۔
2 دسمبر 2020 تک سرکار نے اپنی نوڈل ایجنسیوں کے توسط سے 618.95 کروڑ روپئے کی ایم ایس پی والی مونگ، اڑد، مونگ پھلی اور سویابین کی 114922.58 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 65907 کسانوں کو فائدہ ہوا۔
اسی طرح 2 دسمبر 2020 تک 52.40 کروڑ روپئے کے ایم ایس پی پر 5089 میٹرک ٹن کھوپرے  کی خرید کی گئی ہے جس سے کرناٹک اور تمل ناڈو کے 3961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرے اور اڑد کے سلسلے میں زیادہ تر بڑی پیداواری ریاستوں میں قیمتیں ایم ایس پی سے زیادہ ہیں۔ متعلقہ ریاست/ مرکز کے زیر انتظام علاقوں کی حکومتوں خریف کی فصل دال اور تلہن کے سلسلے میں آمد کی بنیاد پر متعلقہ ریاستوں کے ذریعہ طے کی گئی تاریخ سے خرید شروع کرنے کے لئے ضروری انتظامات میں مصروف ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڈیشہ اور کرناتک ریاستوں میں ایم ایس پی کے تحت بیج کپاس  کی خرید کا عمل حسب معمول جاری ہے۔ 2 دسمبر 2020 تک 3285613 کپاس کی گانٹھیں خریدی کی گئی جن کی قیمت 9610.18 کروڑ روپئے ہے جس سے 652630 کسانوں کو فائدہ ہوا ہے۔
نائب صدر جمہوریہ ہند کا سکریٹریٹ
نائب صدر جمہوریہ ایم وینکیانائیڈو نے آندھرا پردیش میں کھیلوں کے تمام پروجیکٹ وقت پر پورا کرنے کی ضرورت پر زور دیا
نائب صدر جمہوریہ نے کھیلوں کی وزارت سے کہا کہ وہ کھیلوں کی سرگرمیوں کو فروغ دینے میں نجی شعبے کو شامل کرے
نئی دہلی،18 فروری : نائب صدر جمہوریہ ہند جناب ایم وینکیا نائیڈو نے آج نوجوانوں کے امور اور کھیلوں کے مرکزی وزیر مملکت جناب کرن رجیجو کو مشورہ دیا ہے کہ وہ نیلور ضلع میں موگا لپّا لیم گاؤں میں کثیر مقصدی کھیل کمپلیکس کی تعمیر سمیت آندھراپردیش میں جاری مختلف کھیل پروجیکٹوں کو تیزی سے مکمل کریں۔
اُپ راشٹرپتی بھون میں منعقد ایک میٹنگ میں مرکزی وزیر جناب کرن رجیجو نے نائب صدرجمہوریہ ہندجناب ایم وینکیا نائیڈو کو کھیلوں کے پروجیکٹ کے بارے میں جانکاری دی اور کہا کہ ریاست کی اسپورٹس اتھارٹیز کی طرف سے استعمال کے سرٹیفکیٹ طلب کئے جانے کی وجہ سے کچھ تاخیر ہو رہی ہے۔
نائب صدر جمہوریہ نے وزیر موصوف اور وزارت کے سکریٹری کومشورہ دیا کہ وہ آندھراپردیش سرکار کے ساتھ برابر رابطہ رکھیں اور فوری بنیاد پر پروجیکٹوں کی پیش رفت کی نگاہ رکھیں۔
جو دیگر پروجیکٹ زیر بحث آئے ان میں وشاکھا پٹنم کے نزدیک کماڈی میں منی اسپورٹس کمپلیکس ، کاکی ناڈا میں ایسٹروٹرف ہاکی فیلڈ اور وزیا نگرضلع میں کثیر مقصد انڈور اسٹیڈیم شامل ہے۔
میٹنگ کے دوران نائب صدر جمہوریہ ہند نے آندھراپردیش کے سیاحت ثقافت اور نوجوانوں کی ترقی کے وزیر موتّم سیٹی سری نواس راؤ سے ٹیلی فون پر بات کی اور کھیلوں کے مختلف پروجیکٹوں کی پیش رفت کے بارے میں جانکاری حاصل کی ۔
نائب صدر جمہوریہ ہند نے کھیلوں اور نوجوانوں کے امور کے وزیر مملکت جناب کرن رجیجو سے کہا کہ وہ ملک میں بڑے پیمانے پر کھیلوں کی سرگرمیوں کو فروغ دینے میں نجی شعبے کو شامل کریں۔ وہ مختلف مرکزی وزرا س سے یہ چاہتے تھے کہ وہ کھیلوں کی وزارت کے ساتھ تعاون کریں اور مختلف کھیل پروگرامو ں کو اسپانسر کریں ۔
کسی کی بھی زندگی میں فٹنیس اور کھیلوں کی اہمیت کے بارے میں بتاتے ہوئے جناب نائیڈو نے تمام یونیورسٹیوں اور تعلمی اداروں سے اپیل کی کہ وہ کھیلوں کو سب سے زیادہ تر جیح دیں۔
نائب صد رجمہوریہ تمام فریقوں سے بھی چاہتے ہیں کہ وہ کھیلوں اور مختلف گیمس کو زبردست طور پر فروغ دیں تاکہ آنے والے برسوں میں دنیا بھر میں مختلف کھیل مقابلوں میں ہندوستان کامیابی کی اونچائیوں کو چھو سکے ۔
نائب صدر جمہوریہ نے کھیلو انڈیا پہل کے ذریعے کھیلوں کو فروغ دینے کے لئے حکومت کی تعریف کی اور اس بات کے لئے بھی ستائش کی کہ وہ ملک میں کھیل کلچر کو فروغ دے رہی ہے۔
سماجی انصاف اور تفویض اختیارات کی وزارت
تمل ناڈو کے گورنر کل چنئی میں ’’دیویہ کلا شکتی – معذوری میں اہلیت کو دیکھنا‘‘ تقریب میں شرکت کریں گے
اس تقریب میں جنوبی خطے کے 98 دویانگ جن شرکت کریں گے
نئی دہلی،11؍مارچ،تمل ناڈو کے گورنر جناب بنواری لال پروہت 12 مارچ 2020 کی شام کو کلئی ونار آرنگم ، چنئی میں خطے کی پہلی ایک منفرد ثقافتی تقریب دیویہ کلا شکتی: معذوری میں اہلیت دیکھنا میں شرکت کریں گے۔ ان کے ساتھ حکومت تمل ناڈو کے سماجی بہبود اور تغذیہ والے دوپہر کے کھانے کے پروگرام کے وزیر ڈاکٹر وی سروجا اور اعلیٰ افسران بھی ہوں گے۔
اس تقریب کا انعقاد متعدد معذوریوں والے افراد  کو با اختیار بنانے سے متعلق قومی انسٹی ٹیوٹ  چنئی کے ذریعے حکومت ہند کی سماجی انصاف اور تفویض اختیارات کی وزارت کے معذور افراد  کے تفویض اختیارات کے محکمے کے تعاون سے کیا جارہا ہے۔ اس تقریب میں دویانگ جنوں ، مختلف اہلیت رکھنے والے افراد کے والدین ، اساتذہ ، دیکھ بھال کرنے والوں اور این جی اوز وغیرہ سمیت تقریبا ایک ہزار مدعوین شرکت کریں گے۔
اس تقریب کے ذریعے پانچ جنوبی زون یعنی آندھرا پردیش، کرناٹک ، کیرل ، تمل ناڈو ، تلنگانہ ، لکشدیپ اور پڈوچیری سے آنے والے مختلف اہلیت رکھنے والے بچوں اور نوجوانوں کو ایک مقام پر یکجا ہونے کا موقع ملے گا۔ مختلف معذوریاں مثلاً بصارت سے محرومی، سماعت سے محرومی، جسمانی معذوری ، آٹیزم اسپیکٹرم ڈس آرڈر، دانشمندانہ معذوری ، کثیر معذوری وغیرہ رکھنے والے مختلف طور پر اہل تقریبا 98 بچے اور نوجوان اپنی پوشیدہ صلاحیتوں کے مظاہرے کے لئے ایک ماہ سے زیادہ مدت سے مشق کررہے ہیں۔ یہ فنکار رقص ، موسیقی کلاسیکی لوک اور جدید اسٹائل میں ساز بجانے کا مظاہرہ کریں گے۔ اس تقریب میں پہلی بار یوگا اور ایکروبیٹکس کو بھی شامل کیا جائے گا۔ اس تقریب میں بڑی تعداد میں خاتون شرکاء بھی حصہ لیں گی۔
یہ ثقافتی تقریب دیویہ کلاشکتی پرفارمنگ آرٹ ، موسیقی ، رقص، ایکرو بیٹکس وغیرہ کے میدان میں مختلف طور پر اہلیت رکھنے والے افراد کو اپنی صلاحیت کا مظاہرہ کرنے کا ایک وسیع اور منفرد پلیٹ فارم مہیا کرائے گی۔
اس سلسلے میں سماجی انصاف اور تفویض اختیارات کی وزارت پہلے ہی جمہوریت کے چاروں ستونوں میں وسیع پیمانے پر بیداری پھیلانے کے مقصد سے پریزیڈنٹس ہاؤس کے ساتھ ساتھ پارلیمنٹ لائبریری بلڈنگ نئی دہلی میں 18 اپریل اور 23 جولائی 2019 کو قومی سطح کی دو تقاریب کا انعقاد کرچکی ہے۔
اس تقریب میں صدر جمہوریہ ، نائب صدر جمہوریہ ، وزیراعظم، لوک سبھا کے اسپیکر ، تمام مرکزی وزراء کے ساتھ ساتھ تمام ارکان پارلیمنٹ تمام دویانگ بچوں اور نوجوانوں کی صلاحیت کے مظاہرے کو دیکھنے کے لئے موجود تھے۔ صدر جمہوریہ نے اپنی جذباتی اور مؤثر تقریر میں کہا تھا کہ وہ چاہتے ہیں کہ ایسی ثقافتی تقریب ملک کے ہر ایک کونے میں منعقد کی جائے۔ اس لئے ان کی بات سے تحریک پاکر ڈی ای پی ڈبلیو ڈی اس تقریب کو تمام خطوں تک لے جانے کے لئے پابند عہد ہے تاکہ اس سے دویانگ جنوں کے بارے میں معاشرے کی ذہنیت تبدیل کرنے میں مدد ملے۔ ڈی ای پی ڈبلیو ڈی اس طرح کے پلیٹ فارموں کے لئے اس سمت میں کام کرنے کے لئے پابند عہد ہے۔ اس کے ذریعے دویانگ جن اس محکمے کے ویژن کے مطابق ملک کی سماجی ،ثقافتی اور اقتصادی ترقی میں اپنا رول ادا کرسکیں گے۔
۔۔۔۔۔۔۔۔۔۔۔۔۔۔۔۔۔۔

U-1161
(Visitor Counter : 54
امور صارفین، خوراک اور عوامی تقسیم کی وزارت
ربیع مارکیٹنگ سیزن 22-2021 میں اب تک 4لاکھ 45 ہزار 520 کسانوں کو فائدہ پہنچاتے ہوئے ایم ایس پی قیمت 690.82 کروڑروپے کے 3.49 لاکھ میٹرک ٹن سے زیادہ گیہوں کی خریداری
موجودہ خریف مارکیٹ سیزن کے دوران 695.23 لاکھ میٹرک ٹن دھان کی خریداری کی گئی ،جس سے تقریباََ 102 اعشاریہ 98 لاکھ کسانوں کو فائدہ ہوا
حکومت نے خریف سیزن 21-2020 اور ربیع سیزن 2021 کے تحت 47535454 میٹرک ٹن دالوں اور تلہن کی خریداری کی جس سے 297219 کسانوںکو فائدہ ہوا
2671951 کروڑروپے مالیت کی 9189378 کپاس کی گانٹھیں خریدی گئیں جس سے 1886498 کسانوں کو فائدہ ہوا
نئی دہلی، 07اپریل 2021: ربیع مارکیٹن سیزن 22-2021 میں ہریانہ ،اترپردیش، مدھیہ پردیش ، گجرات اور راجستھان میں ایم ایس پی پر گند م کی خریداری کی گئی۔ یہ خریداری 5 اپریل 2021 تک 3.49 لاکھ میٹرک ٹن تھی۔جس سے 690.82 کروڑروپےکی ایم ایس پی ویلیو کے ساتھ 445520 کسانوں کو فائدہ ہوا۔
جاری خریف سیزن 21-2020 میں دھان کی خریداری کی گئی ۔ ریاستوں سے یہ خریدار ی 69523 لاکھ میٹرک ٹن سے زیادہ کی گئی ۔ پچھلے سال اسی مدت کے دوران یہ خریداری 62232 لاکھ میٹرک ٹن کی گئی تھی۔ جاری خریف مارکیٹنگ سیزن سے تقریباََ 10298 لاکھ کسانوںکو پہلے ہی فائدہ ہوچکا ہے۔
مزید یہ کہ ریاستوںکو ملنے والی تجاویز کی بنیاد پر تمل ناڈو ، کرناٹک ، مہاراشٹر اور تلنگانہ ، گجرات ، ہریانہ ،دمدھیہ پردیش ، اترپردیش ، اوڈیشہ ،راجستھان اور آندھرا پردیش کی ریاستوں کے لئے خریف مارکیٹنگ سیزن 21-2020 اورربیع مارکیٹنگ سیزن 2021 میں 10708 لاکھ میٹرک ٹن دالوں اور تلہن کی خریداری کے لئے منظوری دی گئی ۔ یہ خریداری قیمت سپورٹ اسکیم کے تحت کی گئی ہے ۔ آندھرا پردیش ، کرناٹک ، تمل ناڈو اور کیرالہ کی ریاستوں کے لئے 123 لاکھ میٹرک ٹن کھوپرے کی خریداری کے لئے بھی منظوری دی گئی ہے ۔ دالوں تلہن اور کھوپرے کی خریداری کے لئے تجاویز موصول ہونے پر دیگرریاستوں اور مرکز کے زیر انتظام علاقوں کے لئے بھی منظوری دی جائے گی۔
5 اپریل 2021 تک حکومت نے اپنی ایجنیوں کے ذریعہ 251279 کروڑروپے کی ایم ایس پی ویلیو کے ساتھ 47535454 میٹرک ٹن مونگ ،اڑد ، تور ،چنا ،مسور ، موم پھلی پاٹس ، مسٹرڈ کے بیج اور سویابین کی خریداری کی جس سے تمل ناڈو ، کرناٹک ،آندھرا پردیش ، مدھیہ پردیش ، گجرات ، تلنگانہ ، اترپردیش ، ہریانہ اور راجستھان کے 297219 کسانوںکو فائدہ ہوا۔
اسی طرح 5 اپریل 2021 تک 5240 کروڑ روپے کی ایم ایس پی ویلیو کے ساتھ 5089 میٹرک ٹن کھوپرے کی خریداری کی گئی جس سے کرناٹک اور تمل ناڈو میں 3961 کسانوںکو فائدہ ہوا ۔ متعلقہ ریاستیں اور مرکز کے زیر انتظام علاقوںکی سرکاریں اس تاریخ سے خریداری کی شروعات کے لئے ضروری اقدامات کررہی ہیں ، جس تاریخ کا فیصلہ دالوں اور تلہن کے پہنچنے پر متعلقہ ریاستوں کے ذریعہ کیا گیا ہے ۔
پنجاب ، ہریانہ ،راجستھان ، مدھیہ پردیش ، مہاراشٹر ، گجرات ، تلنگانہ ، آندھرا پردیش ، اوڈیشہ اور کرناٹک کی ریاستوں میں ایم ایس پی کے تحت کپاس کی خریداری کا عمل جاری ہے اور 5 اپریل 2021 تک 2671951 کروڑروپے کی مالیت کے ساتھ 9189378 کپاس کی گانٹھیں خریدی گئیں جس سے 1886498 کسانوں کو فائدہ پہنچا۔
محنت اور روزگار کی وزارت
زرعی اور دیہی مزدوروں کے لئے کل ہندصارفین قیمت اشاریہ نمبر- مئی 2022
زرعی اور دیہی مزدوروں کے لیے کل ہند صارفین قیمت اشاریہ نمبر  مئی 2022 میں 11 اور 12 پوائنٹس بڑھ کر بالترتیب 1119  اور 1131  پوائنٹس ہو گیا۔ زرعی مزدوروں اور دیہی مزدوروں کے عام اشاریہ میں اس تبدیلی میں اہم کردار فوڈ گروپ کا بالترتیب 7.44 اور 7.65 اسکور تھا۔ یہ اضافہ بنیادی طور پر چاول، گندم، آٹا، جوار، باجرہ، دودھ،بکرے کا گوشت، تازہ/خشک مچھلی، خشک مرچ، گرم مسالہ، سبزیوں اور پھلوں وغیرہ کی قیمتوں کی وجہ سے ہوا۔
مختلف ریاستوں کے لیے انڈیکس میں اضافہ الگ الگ تھا۔ زرعی مزدوروں کے معاملے میں 20 ریاستوں کے اشاریہ میں 2 سے 20 پوائنٹس کا اضافہ درج کیا گیا ہے۔تمل ناڈو کا اشاریہ 1294 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 883 پوائنٹس کے ساتھ اشاریہ میں سب سے نیچے ہے۔
دیہی مزدوروں کے تعلق سے 20 ریاستوں کے اشاریہ میں 1 سے 19 پوائنٹس کا اضافہ درج کیا گیا ۔ تمل ناڈو کا اشاریہ1281 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 934 پوائنٹس کے ساتھ اشاریہ میں سب سے نیچے ہے۔
ریاستی سطح پر، زرعی مزدوروں اور دیہی مزدوروں کے لیے صارفین کی قیمت کے اشاریہ میں سب سے زیادہ اضافہ کیرالہ میں بالترتیب 20 پوائنٹس اور 19 پوائنٹس درج کیاگیا،جس کی بنیادی وجہ چاول، ٹیپیوکا، تازہ/خشک مچھلی، خشک مرچیں، سبزیاں ،پھل اور بس کے کرایے وغیرہ کی قیمتوں میں اضافہ ہے۔
زرعی اور دیہی مزدوروں کے لیے صارفین قیمت کے اشاریہ پر مبنی افراط زر کی اصل شرح مئی 2022 میں 6.67 فیصد اور 7.00فیصد رہی جو کہ اپریل 2022 میں بالترتیب 6.44فیصداور6.67فیصد تھی ۔ گزشتہ سال کے اسی مہینے میں بالترتیب 2.94فیصد اور3.12فیصدتھی۔ اسی طرح، مئی 2022 کے مہینے میں اشیائےخوردونوش کی اصل شرح 5.44فیصد اور 5.51فیصد تھی جو کہ اپریل 2022 میں بالترتیب 5.29فیصد اور 5.35فیصداور پچھلے سال کے اسی مہینے میں 1.54فیصداور 1.73فیصدتھی۔
کل ہند صارفین قیمت اشاریہ نمبر
|
|
Group
|
|
Agricultural Labourers
|
|
Rural Labourers
|
||
|
April, 2022
|
|
May, 2022
|
|
April, 2022
|
|
May, 2022
|
|
General Index
|
|
1108
|
|
1119
|
|
1119
|
|
1131
|
|
Food
|
|
1035
|
|
1046
|
|
1043
|
|
1054
|
|
Pan, Supari, etc.
|
|
1917
|
|
1912
|
|
1926
|
|
1922
|
|
Fuel & Light
|
|
1233
|
|
1251
|
|
1226
|
|
1243
|
|
Clothing, Bedding &Footwear
|
|
1162
|
|
1174
|
|
1195
|
|
1209
|
|
Miscellaneous
|
|
1177
|
|
1185
|
|
1181
|
|
1189
زرعی اوردیہی مزدو روں کے لئے کل ہند قیمت اشاریہ نمبر 20 جولائی 2022 کو جاری کیا گیا تھا۔
محنت اور روزگار کی وزارت
صنعتی کارکنوں کے لیے صارف قیمت کا اشاریہ  - فروری، 2023
لیبر بیورو، M/o لیبر اینڈ ایمپلائمنٹ کا ایک منسلک دفتر، ہر ماہ صنعتی کارکنوں کے لیے صارف قیمت اشاریہ کو ملک کے 88 صنعتی طور پر اہم مراکز میں پھیلی 317 مارکیٹوں سے جمع شدہ خوردہ قیمتوں کی بنیاد پر مرتب کر رہا ہے۔ یہ اشاریہ 88 مراکز اور پورے بھارت کے لیے مرتب کیا گیا ہے اور اگلے مہینے کے آخری کام کاج کے دن جاری کیا جاتا ہے۔ ماہ فروری 2023 کا اشاریہ اس پریس ریلیز میں جاری کیا جا رہا ہے۔
فروری، 2023 کے لیے آل انڈیا سی پی آئی۔ آئی ڈبلیو میں 0.1 پوائنٹ کی کمی ہوئی اور 132.7  پوائنٹس پر رہا۔ 1ماہ کی فیصدی تبدیلی پر، اس میں پچھلے مہینے کی نسبت 0.08 فیصد کمی واقع ہوئی۔ ایک سال پہلے کے اسی مہینے کے درمیان بھی 0.08 فیصد کی کمی ریکارڈ کی گئی۔
موجودہ انڈیکس میں قیمتوں میں زیادہ سے زیادہ گراوٹ کا رجحان کھانے اور مشروبات گروپ سے آیا جس کا کل تبدیلی میں 0.1 فیصد پوائنٹ کا حصہ رہا ۔ آئٹم کی سطح پر گوبھی، گوبھی، بیگن، گاجر، پیاز، آلو، مٹر، فرنچ بین، ڈرم اسٹک، کندرو، انگور، سورج مکھی کا تیل، سویابین کا تیل، سرسوں کا تیل، پولٹری/چکن، انڈے مرغی اور مچھلی تازہ وغیرہ انڈیکس میں کمی کے ذمہ دار ہیں۔ تاہم، اس کمی کو چاول، گندم، گندم کے آٹا، بھینس کے دودھ، گائے کا دودھ، خالص گھی، لہسن، لوکی، بھنڈی ، پرول، زیرہ، سیب، کیلا، آم، دیسی شراب، غیر ملکی شراب اور ایلوپیتھک ادویات وغیرہ کے ذریعے روکا گیا ۔ ان کی وجہ سے قیمتوں میں اضافے کا رجحان سامنے آیا۔
مرکز کی سطح پر، رانی گنج، جلپائی گوڑی اور پڈوچیری میں ہر ایک میں 1.8 پوائنٹس کی زیادہ سے زیادہ کمی ریکارڈ کی گئی۔ دوسری چیزوں کے ساتھ ساتھ ، 5 مراکز میں 1 سے 1.4 پوائنٹس اور 32 مراکز میں 0.1 سے 0.9 پوائنٹس کے درمیان کمی ریکارڈ کی گئی۔ اس کے برعکس امرتسر میں سب سے زیادہ 3.1 پوائنٹس کا اضافہ ریکارڈ کیا گیا۔ دوسرے مراکز کے ساتھ ساتھ ، 7 مراکز میں 1 سے 1.9 پوائنٹس اور 37 مراکز میں 0.1 سے 0.9 پوائنٹس کے درمیان اضافہ ریکارڈ کیا گیا۔ باقی 3 مراکز کے انڈیکس مستحکم رہے۔
سال بہ سال مہنگائی اس مہینے میں 6.16 فیصد رہی جو پچھلے مہینے کے 6.16 فیصد تھی اور ایک سال پہلے کے اسی مہینے کے دوران 5.04 فیصد تھی۔ اسی طرح خوراک کی افراط زر گزشتہ ماہ کے 5.69 فیصد اور ایک سال پہلے کے اسی مہینے کے دوران 5.09 فیصد کے مقابلے میں 6.13 فیصد رہی۔
سی پی آئی۔ آئی ڈبلیو  پر مبنی سال بہ سال افراط زر
جنوری، 2023 اور فروری، 2023 کے لیے آل انڈیا گروپ وار سی پی آئی۔ آئی ڈبلیو
|
|
نمبرشمار
|
|
گروپس
|
|
جنوری 2023
|
|
فروری2023
|
|
I
|
|
خوراک اور مشروبات
|
|
131.8
|
|
131.5
|
|
II
|
|
پان، سپاری، تمباکو اور نشہ آور اشیاء
|
|
151.4
|
|
152.2
|
|
III
|
|
ملبوسات اور جوتے چپل وغیرہ
|
|
132.8
|
|
133.0
|
|
IV
|
|
ہاؤسنگ
|
|
123.4
|
|
123.4
|
|
V
|
|
ایندھن اور روشنی
|
|
177.9
|
|
177.8
|
|
VI
|
|
متفرق
|
|
130.2
|
|
130.4
|
|
|
|
عمومی اشاریہ
|
|
132.8
|
|
132.7
سی پی آئی۔ آئی ڈبلیو: گروپ انڈیکس
مارچ 2023 کے مہینے کے لیے سی پی آئی۔ آئی ڈبلیو کا اگلا شمارہ 28 اپریل 2023 بروز جمعہ جاری کیا جائے گا۔ یہ دفتر کی ویب سائٹ www.labourbureau.gov.in پر بھی دستیاب ہوگا۔
قانون اور انصاف کی وزارت
انصاف کے محکمے نے ٹیلی قانون کے سلسلے میں وائس آف بینی فیشریز کے دوسرے ایڈیشن کا اجرا کیا ہے
اس سے انصاف کے محکمے میں ’’آزادی کا امرت مہوتسو‘‘ کی شروعات ہوئی ہے
ٹیلی قانون سے اب تک 6.7 لاکھ لوگوں کو فائدہ ہوا ہے اس سے سال بہ سال ، خاص طور پر کووڈ بیماری کے دوران 331 فیصد اضافے کا اظہار ہوتا ہے
نئی دہلی ،15مارچ ،2021، انصاف کے محکمے نے ’’آزادی کا امرت مہوتسو‘‘ کی شروعات کے موقع پر ٹیلی قانون کے مستفیدین کے لیے 12 مارچ 2021 کو وائس آف بینی فیشریز کا دوسرا ایڈیشن جاری کیا ہے۔
’’وائسز آف بینی فیشریز‘‘ کے دوسرے ایڈیشن کے پیش لفظ میں قانون اور انصاف کے وزیر جناب روی شنکر پرساد نے مہاتما گاندھی کی اس تشویش کو اجاگر کیا ہے ’’ہر آنکھ سے ہر آنسو کو صاف کرنا‘‘ پوری طرح محکمہ انصاف کے ٹیلی لاء پروگرام کی خصوصیت کا اظہار کرتا ہے۔ ٹیلی لاء ایک زبردست پلیٹ فارم ہے جس کا مقصد پسماندہ لوگوں کو، خاص طور پر مقدمہ شروع کئے جانے سے پہلے کے مرحلے میں انھیں قانونی امداد فراہم کرنا ہے۔
ٹیلی لاء پروگرام اس وقت 22 ریاستوں اور جموں وکشمیر نیز کے دو مرکزی انتظام والے علاقوں کے 285 اضلاع  چلایا جارہا ہے۔ یہ کام 29860 کامن سروس سینٹروں  کے ذریعے چلایا جارہا ہے۔ اس پروگرام کے ذریعے پسماندہ اور قانونی امداد حاصل کرنے کے ضرورتمند افراد کو وکیلوں کے پینل سے جوڑ دیا جاتا ہے۔ اور یہ کام سی ایس سیز میں فراہم ای-انٹرفیس پلیٹ فارم کے ذریعے کیا جاتاہے۔ ٹیلی لاء نے اب تک 6.76 لاکھ سے زیادہ مستفیدین کو فائدہ پہنچایا ہے اور اس کے کام سے 331 فیصد خاص طور پر کووڈ کی بیماری کے دوران سال بہ سال کی ترقی کا اظہار ہوتا ہے۔
’’وائسز آف دی بینی فیشریز‘‘ کے ذریعے ای-بک میں انصاف کے محکمے نے پروگرام کے تحت لوگوں کی توقعات کو صحیح معنی میں سمجھنے کی کوشش کی ہے۔ اس کے تحت 6 شعبوں کا احاطہ کیا جاتا ہے مثلاً بے انصافی کےخلاف جدوجہد ، جائیداد کے تنازعات کو حل کرنا، کووڈ سے متاثرہ افراد کو ریلیف فراہم کرنا، معلومات فراہم کرنا، طریقہ کار کی دشواریوں پر قابو پانا اور خاندانی معاملات سے نمٹنا،خراب ازدواجی تعلقات کو باہمی طور پر حل کرنے میں مستفیدین کی مدد کرنے سے لے کر بچوں کی شادی کے خلاف جدوجہد میں مدد کرنا، عصمت دری کے واقعات میں معاوضے کا دعوی کرنا،سرکاری اسکیموں کے تحت مواقع سے فائدہ اٹھانا، پرویڈینٹ فنڈ، غیر قانونی قبضے کے املاک کے تنازعات کو حل کرنا، داخل خارج اور ایف آئی آر کٹوانے کی معلومات فراہم کرنا نیز ای-کورٹس ایپلی کیشن کے تحت کیس کے بارے میں پتہ لگانا۔
ٹیلی قانون، قانونی امداد کے سلسلےمیں ایک اہم ستون کی حیثیت رکھتا ہے۔ تجویز ہے کہ اب اسے ملک کی تمام ریاستوں اور مرکزی کے زیر انتظام علاقوں میں پانچ سال کی مدت کے لیے ڈھائی لاکھ گرام پنچایتوں تک توسیع دی جائے گی۔ ہر سال 50000 گرام پنچایتیں اس پروگرام میں شامل کی جائیں گی۔ امید ہے کہ آئندہ پانچ برسوں میں ٹیلی لاء پروگرام ان 90 لاکھ سے زیادہ افراد تک پہنچے گا جو مقدمات شروع کرنے سے پہلے کے مرحلے میں قانونی امداد حاصل کرنے کے خواہشمند ہوتے ہیں۔
نائب صدر جمہوریہ ہند کا سکریٹریٹ
نائب صدرجمہوریہ ہند نےنیلور ایف ایم ریڈیو اسٹیشن کاافتتاح کیا
یہ مقامی رنگ میں مقامی ٹیلنٹ کوپیش کرےگا۔ نائب صدر
ریاستی حکومتوں کوپرائمری اسکول کی سطح تک مادری زبان کو لازمی بنانا ہوگا
نئی دہلی، 21 فروری ،نائب صدرجمہوریہ ہند جناب ایم وینکیا نائیڈو نے آندھرا پردیش کے نیلور میں آل انڈیا ریڈیو کے ایف ایم اسٹیشن کا افتتاح کیا۔انہوں نے زور دے کر کہا کہ لاتعداد چینلوں کے ذریعہ بصری مواد کی لگاتار بارش کے دور میں ریڈیو کی نشریات واپس آرہی ہے۔
نیلور میں ایف ایم ریڈیو کے افتتاح کے بعد تیلگو اور انگریزی زبان میں عوام سے خطاب کرتے ہوئے جناب نائیڈو نے کہا کہ تیلگو زبان میں تفریحی پروگراموں کی نشریات کے علاوہ ایف ایم ریڈیو اسٹیشن، کسانوں دوسرے طبقات سے تعلق رکھنے والے افراد کو اہم معلومات فراہم کرے گا۔
جناب نائیڈو نے یہ بھی کہا کہ ایف ایم ریڈیو اسٹیشن مقامی افراد کو مقامی زبان میں ان کی آواز نشر کرنے کا ایک پلیٹ فارم قائم کرے گا۔ اس سے مقامی افراد کو موسیقی اور دیگر شعبوں میں اپنے ٹیلنٹ کو پیش کرنے کی حوصلہ افزائی ملے گی اور اس کے علاوہ وہ حالات حاضرہ سے متعلق خبروں کو بھی پابندی سے سن سکیں گے۔
نائب صدرجمہوریہ نے کہا کہ ریڈیو نے ایک بار پھر خود کو پسندیدہ دوست کےطورپر ثابت کیا ہے۔انہوں نے کہاکہ ریڈیو اچھی بڑی خبروں اور واقعات کے ایماندارانہ تجزیہ کے ساتھ صاف ستھرا ، نرم اور ہلکی پھلکی تفریح بھی پیش کرتا ہے۔
یہ کہتے ہوئے کہ ایف ایم ریڈیو قائم کرنے کی تجویز کا خیال اس وقت سامنے آیا جب وہ وزیر اطلاعات ونشریات تھے، نائب صدر نے پرساد بھارتی، آل انڈیا ریڈیو اور حکومت ہند کی نیلور کے عوام کے خوابوں کو شرمندہ تعبیر کرنے کی مشترکہ کوششوں کی بھی تعریف کی۔
کہتے ہوئے کہ یہ سماجی ریڈیو، ملک کے ہر حصے کی ترقی میں اہم کردار ادا کررہا ہے، جناب نائیڈو نے کہا کہ قدرتی آفات کے دوران ریڈیو اکثر وبیشتر جب تمام دوسرے ذرائع ابلاغ بے اثر ہوجاتے ہیں تو ریڈیو راحت رسانی اور بچاؤ سے متعلق اہم معلومات پہنچا کر۔۔ مسیحا بن جاتا ہے۔
ریڈیو کو کروڑ افراد کے لئے مواصلات کا ایک اہم ذریعہ قرار دیتے ہوئے جناب نائیڈو نے کہا کہ وزیراعظم نریندر مودی کے ماہانہ‘‘ من کی بات’’ خطاب سے ریڈیو کو ایک نئی شناخت حاصل ہوئی ہے۔آندھرا پردیش کے میونسپل ایڈمنسٹریشن کے وزیر جناب پونگ گرو نارائن، پرساد بھارتی کے سی ای او، جناب ششی شیکھر وم پتی، اے آئی آر کے ڈائریکٹر جنرل جناب ایف شہریار اور وزارت اطلاعات و نشریات کے متعدد اعلی افسران بھی اس موقع پر موجود تھے۔
قبل ازیں نائب صدرجمہوریہ ہند نے نیلور کے سردار پٹیل نگر کے موپاّ ورپو فاؤنڈیشن سینٹر میں بساوتراکم کینسر انسٹی ٹیوٹ کے زیراہتمام منعقدہ میڈیکل کیمپ کاافتتاح کیا۔
اس موقع پر عوام سے خطاب کرتے ہوئے انہوں نے کینسر کے ابتدائی ہی میں شناخت کرلینے کے لئے پابندی کے ساتھ میڈیکل چیک اپ کی اہمیت پر زور دیا۔
آج منائے جارہے بین الاقوامی یوم مادری زبان کا ذکر کرتے ہوئے نائب صدرجمہوریہ نے عوام سے اپنی مادری زبان کے تحفظ اور اس کو فروغ دینے کی اپیل کی۔ انہوں نے کہا کہ مادری زبان کے تحفظ کرنے کی مہم کو مستحکم کرنے کی ضرورت ہے اور انہوں نے یہ خواہش ظاہر کی کہ مادری زبان کے فروغ میں ماس میڈیا اور سینما کو قائدانہ کردارادا کرناچاہئے۔
جناب نائیڈو نے تمام ریاستی حکومتوں سے پرائمری سطح تک متعلقہ ریاستوں کی مادری زبان کو لازمی مضمون قرار دینے کی بھی اپیل کی۔
۔۔۔۔۔۔۔۔۔۔۔
م ن۔ش س۔ رض
U- 1175
(Visitor Counter : 49